CELEX: 62019TA0344
Language: lt
Date: 2021-09-29 00:00:00
Title: Sujungtos bylos T-344/19 ir T-356/19: 2021 m. rugsėjo 29 d. Bendrojo Teismo sprendimas byloje Front Polisario / Taryba (Išorės santykiai – Tarptautiniai susitarimai – Europos ir Viduržemio jūros regiono šalių asociacijos susitarimas EB – Marokas – Sąjungos ir Maroko tausios žvejybos partnerystės susitarimas – Partnerystės susitarimo įgyvendinimo protokolas – Prie Partnerystės susitarimo pridedami laiškai, kuriais pasikeista – Sprendimas sudaryti – Reglamentas dėl žvejybos galimybių paskirstymo tarp valstybių narių – Ieškinys dėl panaikinimo – Priimtinumas – Procesinis veiksnumas – Tiesioginė sąsaja – Konkreti sąsaja – Teritorinė taikymo sritis – Jurisdikcija – Teisingumo Teismo pateiktas tarptautinės teisės aiškinimas – Apsisprendimo principas – Sutarčių santykinio poveikio principas – Galimybė remtis – Pritarimo sąvoka – Įgyvendinimas – Diskrecija – Ribos – Ginčijamo sprendimo padarinių palikimas galioti)

2021 12 6   
            
            
               LT
            
            
               Europos Sąjungos oficialusis leidinys
            
            
               C 490/31
            
         
      2021 m. rugsėjo 29 d. Bendrojo Teismo sprendimas byloje Front Polisario / Taryba
      
      (Sujungtos bylos T-344/19 ir T-356/19) (1)
      
      (Išorės santykiai - Tarptautiniai susitarimai - Europos ir Viduržemio jūros regiono šalių asociacijos susitarimas EB – Marokas - Sąjungos ir Maroko tausios žvejybos partnerystės susitarimas - Partnerystės susitarimo įgyvendinimo protokolas - Prie Partnerystės susitarimo pridedami laiškai, kuriais pasikeista - Sprendimas sudaryti - Reglamentas dėl žvejybos galimybių paskirstymo tarp valstybių narių - Ieškinys dėl panaikinimo - Priimtinumas - Procesinis veiksnumas - Tiesioginė sąsaja - Konkreti sąsaja - Teritorinė taikymo sritis - Jurisdikcija - Teisingumo Teismo pateiktas tarptautinės teisės aiškinimas - Apsisprendimo principas - Sutarčių santykinio poveikio principas - Galimybė remtis - Pritarimo sąvoka - Įgyvendinimas - Diskrecija - Ribos - Ginčijamo sprendimo padarinių palikimas galioti)
      (2021/C 490/33)
      Proceso kalba: prancūzų
      
         Šalys
      
      
         Ieškovė: Front populaire pour la libération de la Saguia el-Hamra et du Rio de oro (Front Polisario), atstovaujama avocat G. Devers
      
         Atsakovė: Europos Sąjungos Taryba, atstovaujama F. Naert, P. Plaza García ir V. Piessevaux
      
         Atsakovės pusėje į bylą įstojusi šalis bylose T-344/19 ir T-356/19: Ispanijos Karalystė, atstovaujama S. Centeno Huerta
      
         Atsakovės pusėje į bylą įstojusi šalis bylose T-344/19 ir T-356/19: Prancūzijos Respublika, atstovaujama A.-L. Desjonquères, C. Mosser, J.-L. Carré ir T. Stéhelin
      
         Atsakovės pusėje į bylą įstojusi šalis bylose T-344/19 ir T-356/19: Europos Komisija, atstovaujama F. Castillo de la Torre, A. Bouquet ir A. Stobiecka-Kuik
      
         Atsakovės pusėje į bylą įstojusios šalys byloje T-344/19: Chambre des pêches maritimes de la Méditerranée (Tanžeras, Marokas), Chambre des pêches maritimes de l’Atlantique Nord (Kasablanka, Marokas), Chambre des pêches maritimes de l’Atlantique Centre (Agadyras, Marokas), Chambre des pêches maritimes de l’Atlantique Sud (ad Dachla, Vakarų Sachara), atstovaujamos avocats G. Forwood, N. Colin ir A. Hublet
      
         Dalykas
      
      Byloje T-344/19 SESV 263 straipsniu grindžiamas prašymas panaikinti 2019 m. kovo 4 d. Tarybos sprendimą (ES) 2019/441 dėl Europos Sąjungos ir Maroko Karalystės tausios žvejybos partnerystės susitarimo, jo įgyvendinimo protokolo ir prie susitarimo pridedamų laiškų, kuriais pasikeista, sudarymo (OL L 77, 2019, p. 4) ir byloje T-356/19 SESV 263 straipsniu grindžiamas prašymas panaikinti 2018 m. lapkričio 29 d. Tarybos reglamentą (ES) 2019/440 dėl žvejybos galimybių paskirstymo pagal Europos Sąjungos ir Maroko Karalystės tausios žvejybos partnerystės susitarimą ir jo įgyvendinimo protokolą (OL L 77, 2019, p. 1).
      
         Rezoliucinė dalis
      
      
                  1.
               
               
                  Panaikinti 2019 m. kovo 4 d. Tarybos sprendimą (ES) 2019/441 dėl Europos Sąjungos ir Maroko Karalystės tausios žvejybos partnerystės susitarimo, jo įgyvendinimo protokolo ir prie susitarimo pridedamų laiškų, kuriais pasikeista, sudarymo.
               
            
                  2.
               
               
                  Palikti galioti ginčijamo sprendimo padarinius laikotarpiui, kuris negali viršyti Europos Sąjungos Teisingumo Teismo statuto 56 straipsnio pirmoje pastraipoje nustatyto termino arba, jeigu per šį terminą paduodamas apeliacinis skundas, kol Teisingumo Teismas paskelbs sprendimą dėl šio apeliacinio skundo.
               
            
                  3.
               
               
                  Atmesti ieškinį byloje T-356/19.
               
            
                  4.
               
               
                  Byloje T-344/19 Europos Sąjungos Taryba padengia savo bylinėjimosi išlaidas ir iš jos priteisiamos Front populaire pour la libération de la Saguia el-Hamra et du Rio de oro (Front Polisario) patirtos bylinėjimosi išlaidos.
               
            
                  5.
               
               
                  Byloje T-356/19 Front Polisario padengia savo bylinėjimosi išlaidas ir iš jo priteisiamos Tarybos patirtos bylinėjimosi išlaidos.
               
            
                  6.
               
               
                  Ispanijos Karalystė, Prancūzijos Respublika ir Europos Komisija padengia savo bylinėjimosi išlaidas.
               
            
                  7.
               
               
                  Chambre des pêches maritimes de la Méditerranée, Chambre des pêches maritimes de l’Atlantique Nord, Chambre des pêches maritimes de l’Atlantique Centre ir Chambre des pêches maritimes de l’Atlantique Sud padengia savo bylinėjimosi išlaidas byloje T-344/19.
               
            
         (1)  OL C 270, 2019 8 12.